**NOTĂ DE FUNDAMENTARE**

|  |
| --- |
| **Secțiunea 1****Titlul proiectului de act normativ** |
| **Hotărâre a Guvernului****privind aprobarea amplasamentului și declanșarea procedurilor de expropriere** **a tuturor imobilelor proprietate privată care constituie coridorul de** **expropriere situat pe amplasamentul lucrării de utilitate publică de interes național „Reducerea riscului la inundații a municipiului Tecuci, județul Galați**” |
| **Secțiunea a 2-a****Motivele emiterii actului normativ** |
| 2.1. | Sursa proiectului de act normativ |  Proiectul „Reducerea riscului la inundații a municipiului Tecuci, județul Galați”, este un proiect de utilitate publică, ce a fost propus spre promovare în cadrul Programului Operațional Infrastructură Mare (P.O.I.M.), Axa prioritară 5, Domeniul Major de Intervenție 1 - “Protecția împotriva inundațiilor”, care vizează implementarea unui program de acțiuni privind prevenirea riscului, protejarea împotriva inundațiilor și reducerea riscurilor şi a efectelor inundațiilor. El face obiectul planului de management al riscului la inundații Jiu, aprobat prin Hotărârea Guvernului nr. 972/2016. |
| 2.2. | Descrierea situației actuale | Proiectul „Reducerea riscului la inundații a municipiului Tecuci, județul Galați” se adresează sectorului de mediu, aparține domeniului protecției împotriva inundațiilor și răspunde în totalitate obiectivelor Axei prioritare 5- P.O.I.M, care are Obiectivul specific 5.1 Reducerea efectelor şi a pagubelor asupra populației cauzate de fenomenele naturale asociate principalelor riscuri accentuate de schimbările climatice, în principal de inundații şi eroziune costieră.Axa Prioritară 5 vizează promovarea acțiunilor orientate spre prevenirea principalelor riscuri accentuate de manifestările schimbărilor climatice, îndeosebi inundații și eroziunea costieră, în vederea evitării pagubelor economice și de vieți omenești, contribuind la îndeplinirea cerințelor Directivei 2007/CE privind evaluarea și gestionarea riscurilor de inundații, transpuse și în Strategia Naționala a României privind Schimbările Climatice 2013-2020.*Programul Operaţional Infrastructura Mare document strategic aprobat prin Decizia Comisiei Europene nr. C (2015) 4823 din 09.07.2015, asigură în cadrul Axei prioritare nr. 5 cofinanțarea proiectelor pentru protecția împotriva inundațiilor aferente localităților de pe cursurile de apă gestionate de Administrația Naționala „Apele Romane”.*Programul Operaţional Infrastructura Mare (P.O.I.M.) reprezintă unul din programele operaționale prin care pot fi accesate fondurile europene structurale și de investiții alocate României în perioada 2014-2020 prin Acordul de Parteneriat (AP).P.O.I.M. este gestionat de Ministerul Investițiilor și Proiectelor Europene în calitate de Autoritate de Management și se adresează nevoilor de dezvoltare în următoarele sectoare: infrastructura de transport, protecția mediului, managementul riscurilor și adaptarea la schimbările climatice, energie și eficiență energetică.Obiectivul global al P.O.I.M.vizează dezvoltarea infrastructurii de transport, mediu, energie și prevenirea riscurilor la standarde europene, în vederea creării premiselor unei creșteri economice sustenabile, în condiții de siguranța și utilizarea eficientă a resurselor naturale.Totodată programul vizează reducerea decalajului existent între Statele Membre ale Uniunii Europene și România cu privire la infrastructura de mediu prin: îmbunătățirea accesului la utilități publice în sectorul de apă și apă uzată, optimizarea sistemelor de management al deșeurilor, reducerea impactului negativ asupra mediului și diminuarea schimbărilor climatice cauzate de sistemele de încălzire urbană, protecția și îmbunătățirea biodiversității și a patrimoniului natural, *reducerea efectelor și a pagubelor asupra populației cauzate de fenomenele naturale asociate principalelor riscuri accentuate de schimbările climatice, în principal de inundații și eroziune costiere.*Obiectivele generale ale proiectului sunt: -Reducerea riscului de producere a dezastrelor naturale cu efect asupra populației, a bunurilor materiale și obiectivelor social – economice; -Reducerea riscului la inundații asociat schimbărilor climatice; -Protecția și îmbunătățirea calității mediului și a standardelor de viață.Obiectivul principal al proiectului este de prioritate social-economică și are ca scop reducerea efectelor și a pagubelor asupra populației și a obiectivelor de interes public amplasate în Municipiul Tecuci, cauzate de fenomenele naturale generate de schimbările climatice, în principal de inundații. Obiectivul proiectului este de aducere la parametrii optimi de funcționare ai stațiilor de pompare SP1 si SP2 situate în municipiul Tecuci, realizarea unei acumulări nepermanente cu un volum acumulat de 2,76 mil.mc amonte pod DN24, efectuarea de lucrări de regularizare pe râul Tecucel, aval pod DN24, în lungime de 5,7 km, plantarea de arbori pe râul Tecucelul Sec și râul Râpa Roșie în lungime totala de 3.363 ml, cu efecte benefice asupra populației, bunurilor materiale și obiectivelor social-economice.Indicatorii tehnico-economici ai investiției au fost aprobați prin Hotărârea Guvernului............... având următoarele capacitați: *1.Acumulare nepermanentă Tecucel V=2,76 mil.mc* *2.Regularizare albie –lucrări de calibrare și decolmatare L=5,7km* *3.Reabilitare și reechipare stații de pompare – SP1 si SP2.* *4.Plantare cordoane forestiere L=3.363ml.* Prezenta notă de fundamentare privind declanșarea procedurilor de expropriere se referă strict la obiectele de investiții aferente Axei 5 - P.O.I.M.Proiectul se adresează sectorului de *mediu și schimbări climatice și* aparține domeniului protecția împotriva inundațiilor.Implementarea proiectului de investiții constă în realizarea unor lucrări de reabilitare a stațiilor de pompare SP1 și SP2 situate în municipiul Tecuci, realizarea unei acumulări nepermanente V=2,76 mil.mc, efectuarea de lucrări de regularizare pe râul Tecucel în lungime de 5,7 km,plantarea de arbori pe râul Tecucelul Sec și râul Ripa Roșie L=3.363 ml, în scopul diminuării pagubelor provocate de viituri, au la baza Programul de Investiții al Administrației Bazinale de Apă Prut - Bârlad, în care s-a prevăzut realizarea de lucrări de gospodărire a apelor strict necesare pentru combaterea efectelor catastrofale cauzate de inundațiile provocate de precipitațiile de intensitate deosebit de mare.*Obiectivele de investiție propuse* sunt cuprinse în:*-Planurile de Management al Riscului la Inundații aprobate prin Hotărârea Guvernului nr. 972/2016.**-Strategia Națională de Management al Riscului la Inundații pe termen mediu și lung, aprobată prin Hotărârea Guvernului nr. 846/2010.*Printre viiturile înregistrate, un eveniment deosebit îl reprezintă viitura din anul 2007: în data de 05.09.2007 în bazinul hidrografic Tecucel, datorită unei mase de aer umede, extrem de instabile au căzut, în numai 3 ore – între orele 12:30 și 15:30 – 150 l/mp peste jumătatea nordică a bazinului hidrografic al râului Tecucel.  Aceaste precipitații deosebit de intense au făcut ca, la stația hidrometrică Tecuci, debitul de apă să crească foarte rapid, de la 0,708 mc/s la ora 13:30, la 81,9 mc/s la ora 16:30, atingând valoarea maximă la ora 17:15 (188 mc/s). Astfel, inundaţiile dezvoltate pe râul Tecucel au inundat orașul Tecuci. Precipitațiile abundente au generat, de asemenea, inundații și pe râul Bârlad și pe canalul Rateș. Debitul tranzitat pe râul Barlad a crescut de la 1,0 mc/s (pe 5 septembrie, la 6:00 h), la 245 mc/s (în data de 6 septembrie, la 2:00 h), dar apa nu a trecut peste digurile de protecție longitudinale aferente râului. Inundațiile pe râul Barlad au fost reduse semnificativ prin scurgerea unui volum important de apă pe canalul Rateș, pe care, debitul a crescut de la 0,085 mc/s (pe 5 septembrie, la 06:00 h), la 326 mc/s (la 06 septembrie la 04:00 h). Ca urmare a inundării stațiilor de pompare SP1 si SP2 nu s-a putut asigura pomparea apelor din viitură acumulate pe teritoriul municipiului Tecuci în râul Bârlad.Inundațiile au scos la iveală deficiențe atât în ceea ce privește tehnicile de protecție împotriva inundațiilor, cât și privind capacitatea de răspuns a populației și autorităților. Astfel, Romania a realizat necesitatea de schimbare a abordării managementului inundațiilor, de la “acțiune pasivă” la o “acțiune pro-activă”, în vederea reducerii atât a efectelor potențialelor dezastre cât și reducerea vulnerabilității la inundații. Inițiativa Uniunii Europene de a elabora și implementa un program de acțiune privind prevenirea, protecția împotriva inundațiilor și reducerea riscurilor și a efectelor inundațiilor, impune ca fiecare stat membru să elaboreze planuri de management privind riscul inundațiilor și harți de risc pentru fiecare bazin hidrografic/zona costieră în care sănătatea umană, mediul înconjurător și activitățile economice pot fi afectate de astfel de fenomene naturale. În anii 2005 și 2007 au fost înregistrate inundații care au produs pagube materiale însemnate, precum și pierderi de vieți omenești (3 persoane decedate).Situația pagubelor provocate de râul Tecucel în zona orașului Tecuci și aval ca urmare a inundațiilor din anii 2005, 2007 și 2010 este: 3 persoane decedate, 1544 gospodării afectate, 13 obiective socio-economice afectate, 2.240 ha terenuri arabile inundate, 1.500 ha amenajate cu lucrări de desecare, 150 m linie CF afectată, străzi afectate, 1 pod pe DN24 afectat.Prin retenția volumelor de viitură în acumulări nepermanente și reducerea debitului maxim tranzitat prin albie în aval de acestea, proiectul reduce pagubele potențiale care se pot înregistra în localitatea Tecuci – case și anexe gospodărești, obiective socio-economice, etc. Proiectul contribuie la dezvoltarea durabilă a zonei, prin eliminarea riscului de inundații, mărind gradul de siguranță pentru desfășurarea activităților economice și sociale a locuitorilor din zona cât și la îmbunătățirea calității vieții oamenilor care lucrează, trăiesc și beneficiază, direct sau indirect de structurile de apărare de inundații realizate în cadrul acestui proiect. De asemenea, proiectul contribuie, la crearea a cca. 32 de locuri de muncă temporare pe durata implementării proiectului (în cadrul firmei contractorului) cât și la păstrarea locurilor de muncă în cadrul Serviciului de Gospodărire a Apelor, pentru activități de mentenanță după implementarea proiectului; Beneficiarul proiectului Ministerul Mediului, Apelor și Pădurilor prin Administrația Națională „Apele Române” - Administrația Bazinală de Apă Prut - Barlad. Finanțarea proiectului se face din fonduri externe nerambursabile aferente cadrului financiar 2014-2020, de la bugetul de stat prin bugetul Ministerului Mediului, Apelor și Pădurilor, în limita sumelor aprobate anual cu această destinație, din veniturile proprii ale Administrației Naționale „Apele Române” precum și din alte surse legal constituite, conform programelor de investiții publice aprobate potrivit legii. Una dintre principalele condiții necesare accesării fondurilor europene pentru implementarea proiectelor prioritate este ca beneficiarul finanțării, în cazul de față Administrația Națională "Apele Române" - Administrația Bazinală de Apă Prut Barlad, ***să facă dovada deținerii terenurilor pe care se vor executa lucrările.*** În cazul în care beneficiarul proiectului nu va face dovada deținerii suprafețelor de teren mai sus menționate, alocarea fondurilor europene va fi sistată. Întrucât pentru realizarea lucrărilor proiectate a fi realizate sunt necesare suprafețe de teren, conform prevederilor Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu completările şi modificările ulterioare, și ale Hotărârii Guvernului nr. 53/2011 pentru aprobarea Normelor metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu completările ulterioare, este necesară și declanșarea procedurilor de expropriere a suprafețelor de teren pe care se vor realiza lucrările propuse în cadrul proiectului de utilitate publică de interes național „Reducerea riscului la inundații a municipiului Tecuci, județul Galați”.Coridorul de expropriere al lucrării de utilitate publică de interes naţional „Reducerea riscului la inundații a municipiului Tecuci, județul Galați”*,* în suprafață totală de 159.781 mp, se identifică potrivit planurilor topografice avizate și recepționate de către Oficiul de Cadastru și Publicitate Imobiliară județul Galați - Biroul de Cadastru și Publicitate Imobiliară Tecuci.Pentru terenurile agricole situate pe coridorul de expropriere, precizăm că acestea vor face obiectul scoaterii din circuitul agricol, cu respectarea legislației naționale în vigoare, cu avizul tehnic emis de Agenția Națională de Îmbunătățiri Funciare, potrivit prevederilor art. 11 alin. (66) din Legea nr. 255/2010, cu modificările și completările ulterioare.Procedurile de expropriere aplicabile imobilelor proprietate privată care constituie coridorul de expropriere aferent proiectului de act normativ sunt cele prevăzute de Legea nr. 255/2010, cu modificările și completările ulterioare, precum şi de Hotărârea Guvernului nr. 53/2011, cu completările ulterioare.În conformitate cu prevederile art.5 din Legea nr. 255/2010, cu modificările și completările ulterioare, expropriatorul a întocmit documentaţia tehnico – economică cuprinzând: 1) Amplasamentul lucrării de utilitate publică de interes național potrivit planului de amplasament/hărţii topografice, avizate și recepționate Oficiul de Cadastru și Publicitate Imobiliară județul Galați - Biroul de Cadastru și Publicitate Imobiliară Tecuci – Anexa nr. 1;2) Lista imobilelor proprietate privată din amplasamentul lucrărilor de investiții, care fac obiectul exproprierii pentru cauză de utilitate publică, cu proprietari sau deținătorii acestora situate pe raza localității Tecuci din județul Galați - Anexa nr. 2;3) Sumele individuale aferente despăgubirilor, estimate de expropriator, pe baza unui raport de evaluare întocmit de către un evaluator autorizat ANEVAR, în conformitate cu prevederile legale în vigoare - Anexa nr. 2. |
| 2.3. | Schimbări preconizate | Procedurile de expropriere aplicabile prezentului proiect de hotărâre a Guvernului sunt cele prevăzute de Legea nr. 255/2010, cu modificările și completările ulterioare, de Hotărârea Guvernului nr. 53/2011, cu modificările și completările ulterioare, denumite în continuare „Norme metodologice”. Proiectul de Hotărâre a Guvernului privind aprobarea amplasamentului și declanșarea procedurilor de expropriere a imobilelor proprietate privată care constituie coridorul de expropriere situat pe amplasamentul lucrării de utilitate publică de interes național **„Reducerea riscului la inundatii a municipiului Tecuci, judetul Galati”,** situate pe raza localității Tecuci, va conduce la îndeplinirea unei condiții esențiale, impusă de legislația în vigoare, necesară implementării proiectelor din cadrul P.O.I.M. Suprafața totală a amplasamentului lucrărilor în UAT municipiul Tecuci este 165.751 mp cu un număr total de 38 imobile, din care:- 38 de imobile proprietate privată, suprafață de expropriat 159.781 mp- 4 imobile aflate în domeniul public al UAT municipiul Tecuci , suprafață de transferat 516 mp- suprafață de 5.454 mp este teren aflat în domeniul public al Statului Român, în administrarea Administrației Naționale “Apele Române”-Administrația Bazinală de Apă Prut Bârlad.  Terenurile aflate în domeniul public al statului rămân în proprietatea statului, cu schimbarea dreptului de administrare către beneficiarul proiectului. Pentru prezentul proiect de Hotărâre a Guvernului este necesară aprobarea sumei de 479.343 lei necesară despăgubirii proprietarilor terenurilor proprietate privată care urmează a fi supuse procedurii de expropriere, pentru un număr de 38 imobile în suprafață totală de 159.781mp.Suma de 479.343 lei este rezultată din raportul de evaluare întocmit de către evaluatorul Ostiadal Valentin, membru atestat ANEVAR, având legitimația nr. 18563, valabilă în anul 2022, în conformitate cu dispozițiile Legii nr. 255/2010, cu modificarile și completarile ulterioare și ale Normelor metodologice.Prin prezentul proiect de hotărâre a Guvernului se propune:1) aprobarea amplasamentului lucrării de utilitate publică de interes național potrivit planurilor topografice de amplasament, cu avizul Oficiului de Cadastru și Publicitate Imobiliară județul Galați - Biroul de Cadastru și Publicitate Imobiliară Tecuci - anexa nr. 1;2) aprobarea listelor imobilelor proprietate privată din amplasamentul lucrărilor de investiții, care fac obiectul exproprierii pentru cauză de utilitate publică, proprietarii sau deținătorii acestora situate pe raza localității Tecuci din județul Galați - Anexa nr. 2;3) aprobarea sumelor individuale aferente despăgubirilor, estimate de expropriator, pe baza unui raport de evaluare întocmit de către un evaluator autorizat ANEVAR, în conformitate cu prevederile legale în vigoare în cuantum total de 479.343 lei – Anexa nr. 2.Sumele individuale aferente despăgubirilor sunt „estimate de către expropriator pe baza unui raport de evaluare întocmit având în vedere expertizele întocmite și actualizate de camerele notarilor publici” în conformitate cu dispoziţiile art.5 alin.(1) din Legea nr. 255/2010, cu modificările şi completările ulterioare. Suma necesară despăgubirilor pentru exproprierea imobilelor proprietate privată situate pe amplasamentul lucrării de utilitate publică „Reducerea riscului la inundații a municipiului Tecuci, județul Galați”, este de 479.343 lei, aferentă unui număr de 38 imobile proprietate privată în suprafaţă totală de 159.781 mp. Suma aferentă despăgubirilor în cuantum de **479.343** lei urmează să fie alocată de la bugetul de stat prin bugetul Ministerului Apelor și Pădurilor, capitolul 70.01 „Locuințe, servicii și dezvoltare publică”, titlul 58 “Proiecte cu finanțare din fonduri externe nerambursabile aferente cadrului financiar 2014-2020”, art. 58.03 “Programe din Fondul de Coeziune”.  |
| 2.4. | Alte informaţii | Documentaţia tehnico-economică privind coridorul de expropriere al lucrării a fost avizată de către Oficiul de Cadastru si Publicitate Imobiliară județul Galați- Biroul de Cadastru și Publicitate Tecuci , în conformitate cu prevederile Legii nr 255/2010, cu modificările și completările ulterioare și ale Hotărârii Guvernului nr. 53/2011, cu completările ulterioare.Listele proprietarilor/deţinătorilor imobilelor care constituie coridorul de expropriere situate pe raza municipiului Tecuci din județul Galați a fost elaborată pe baza informaţiilor furnizate de unitatea administrativ-teritorială.În situaţia în care în cadrul coridorului de expropriere, cu ocazia întocmirii documentaţiilor cadastrale de dezmembrare a imobilelor afectate, vor fi identificate imobile ce ar putea constitui monumente istorice/zone de protecție, se vor respecta prevederile Legii nr. 422/2001 privind protejarea monumentelor istorice, cu modificările și completările ulterioare.În măsura în care unele dintre construcţii au destinaţia de locuinţă se va proceda potrivit dispoziţiilor art. 29 alin. (2) din Legea nr. 33/1994 privind exproprierea pentru cauză de utilitate publică, republicată, cu modificările și completările ulterioare și ale Legii nr. 255/2010, cu modificările și completările ulterioare.Modul de stabilire a sumelor aferente despăgubirilor pentru imobilele care fac obiectul exproprierii, realitatea și exactitatea datelor, precum și conformitatea cu evidențele unităților administrativ teritoriale/Agenției Naționale de Cadastru și Publicitate Imobiliară revine evaluatorului autorizat ANEVAR care a întocmit raportul de evaluare, entităților care au asigurat serviciile de cadastru și Administrației Naționale „Apele Române” care promovează acest proiect prin Ministerul Mediului, Apelor și Pădurilor, în temeiul art.1 lit.b) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente în vederea adoptării/aprobării, aprobat prin Hotărârea Guvernului nr.561/2009. |
| **Secțiunea a 3-a****Impactul socio-economic al proiectului de act normativ** |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest subiect |
| 3.2 | Impactul social | Proiectul se încadrează la art. 2 alin. (1) lit. b) din Legea nr. 255/2010, cu modificările și completările ulterioare, astfel realizarea obiectivului de investiție are o importanţă deosebită, având rolul de a elimina pagubele importante care se pot produce prin inundaţii şi chiar de pierderi de vieţi omeneşti.Prin proiect se dorește punerea în condiții de siguranță a zonelor analizate, prevenindu-se astfel posibilele pagube, cu beneficii suplimentare directe asupra nivelului de trai al populatiei in localitati, agricultura, transport și nu numai. |
| 3.3. | Impactul asupra drepturilor și libertăților fundamentale ale omului | Proiectul de act normativ nu se referă la acest subiect. |
| 3.4. | Impactul macroeconomic | Obiectivul de investiții este de importanță deosebită pentru reducerea riscurilor la inundații. Realizarea lucrărilor structurale și non-structurale pentru apărarea împotriva inundațiilor a municipiului Tecuci, sunt în conformitate cu practicile și politicile naționale și europene.Soluțiile tehnice sunt în concordanță cu cerințele Directivei 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei, privind evaluarea și gestionarea riscului la inundații, pentru protecția și îmbunătățirea specificului mediului înconjurător și a aspectului său estetic și prevenirea sau minimizarea pierderilor economice prin reducerea riscului la inundații și măsuri de protecție locală în zonele populate.Lucrările care se realizează în cadrul acestui obiectiv de investiții se încadrează în strategia privind “Planul pentru Prevenirea, Protecția și Diminuarea Efectelor Inundațiilor în Spațiul Hidrografic Prut -Bârlad”. |
| 3.4.1. | Impactul asupra economiei şi asupra principalilor indicatori macroeconomici | Realizarea acestui obiectiv prezintă avantaje pentru economia locală prin prevenirea inundațiilor în localitate și creșterea calității vieții. |
| 3.4.2. | Impactul asupra mediului concurenţial si domeniul ajutoarelor de stat | Proiectul de act normativ nu se referă la acest domeniu. |
| 3.5 | Impactul asupra mediului de afaceri | Finalizarea acestui obiectiv duce la îmbunătăţirea condiţiilor mediului de afaceri. |
| 3.6. | Impactul asupra mediului înconjurător | Exproprierea pentru cauză de utilitate publică și preluarea în administrare, de către Administrația Națională Apele Române" - Administrația Bazinală de Apă Prut- Bârlad, a suprafețelor de teren necesare realizării lucrărilor, prin facilitarea implementării proiectului, va conduce la îmbunătățirea standardelor de mediu, precum și la diminuarea riscurilor majore, contribuind, totodată, la îndeplinirea angajamentelor României, privind protecția mediului, ca stat membru al Uniunii Europene.  |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect |
| 3.8. | Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect |
| 3.9. | Alte informații |  |
| **Secţiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** |
| - mii lei - |
| Indicatori | Anul curent | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta:(i) impozit pe profit(ii) impozit pe venit | Proiectul de act normativ nu se referă la acest subiect |
| b) bugete locale:(i) impozit pe profit | Proiectul de act normativ nu se referă la acest subiect |
| c) bugetul asigurărilor sociale de stat:(i) contribuţii de asigurări | Proiectul de act normativ nu se referă la acest subiect |
| d) alte tipuri de venituri(se va menționa natura acestora) | Proiectul de act normativ nu se referă la acest subiect |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) bugetul de stat, din acesta:(i) cheltuieli de personal(ii) bunuri si servicii | Proiectul de act normativ nu se referă la acest subiect |
| b) bugete locale:(i) cheltuieli de personal(ii) bunuri şi servicii | Proiectul de act normativ nu se referă la acest subiect |
| c) bugetul asigurărilor sociale de stat:(i) cheltuieli de personal(ii) bunuri si servicii | Proiectul de act normativ nu se referă la acest subiect |
| d) alte tipuri de venituri(se va menționa natura acestora) | Proiectul de act normativ nu se referă la acest subiect |
| 4.3. Impact financiar, plus/minus, din care: |  |  |  |  |  |
| a) bugetul de stat | Proiectul de act normativ nu se referă la acest subiect |
| b) bugete locale | Proiectul de act normativ nu se referă la acest subiect |
| 4.4. Propuneri pentru acoperirea creşterii cheltuielilor bugetare | Proiectul de act normativ nu se referă la acest subiect |
| 4.5. Propuneri pentru a compensa reducerea veniturilor bugetare. | Proiectul de act normativ nu se referă la acest subiect |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente | Proiectul de act normativ nu se referă la acest subiect |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest subiect |
| 4.8. Alte informații | Sumele individuale estimate de către expropriator, aferente despăgubirilor pentru toate imobile proprietate privată aflate pe coridorul de expropriere situat pe amplasamentul lucrării de utilitate publică de interes naţional „Reducerea riscului la inundații a municipiului Tecuci, județul Galați” prevăzută la art. 2, sunt în cuantum total de 479.343 lei și sunt alocate de la bugetul de stat, prin bugetul ministerului Ministerului Mediului, Apelor și Pădurilor, în condițiile legii, cu încadrare în prevederile aprobate, la capitolul 70.01 - Locuinţe, servicii şi dezvoltare publica, Titlul 58 – Proiecte cu finanțare din fonduri externe nerambursabile aferente cadrului financiar 2014-2020, articol 58.03 – Programe din fondul de coeziune. |
| **Secțiunea a 5-a****Efectele proiectului de act normativ asupra legislației în vigoare** |
| 5.1. | Măsuri normative necesare pentru aplicarea prevederilor proiectului de act normativ | Ulterior finalizării procedurilor de expropriere a terenurilor se va elabora un act normativ privind înscrierea acestora în inventarul centralizat al bunurilor din domeniul public al statului şi darea în administrarea Administrației Bazinale de Apă Prut -Bârlad, instituție publică cu personalitate juridică, aflată în subordinea Administrației Naționale „Apele Române”, instituție publică în coordonarea Ministerului Mediului, Apelor și Pădurilor.Completarea anexei nr. 12 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare. |
| 5.2. | Impactul asupra legislaţiei în domeniul achiziţiilor publice | Proiectul de act normativ nu se referă la acest subiect |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | Proiectul de act normativ nu se referă la acest subiect |
| 5.3.1. | Măsuri normative necesare transpunerii directivelor UE | Proiectul de act normativ nu se referă la acest subiect |
| 5.3.2. | Măsuri normative necesare aplicării actelor legislative ale UE | Proiectul de act normativ nu se referă la acest subiect |
| 5.4. | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect |
| 5.5. | Alte acte normative şi/sau documente internaţionale din care decurg angajamente asumate  | Proiectul de act normativ nu se referă la acest subiect |
| 5.6. | Alte informaţii | Nu au fost identificate. |
| **Secțiunea a 6-a****Consultările efectuate în vederea elaborării proiectului de act normativ** |
| 6.1. | Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest subiect |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect |
| 6.3. | Informaţii despre consultările organizate cu autorităţile administraţiei publice locale | Proiectul de act normativ nu se referă la acest subiect |
| 6.4. | Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest subiect |
| 6.5. | Informaţii privind avizarea de către:a) Consiliul Legislativ b) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ nu se referă la acest subiect |
| 6.6. | Alte informații | Nu au fost identificate |
| **Secțiunea a 7-a****Activităţi de informare publică privind elaborarea şi implementarea proiectului de act normativ** |
| 7.1. | Informarea societăţii civile cu privire la elaborarea proiectului de act normativ | În elaborarea proiectului a fost îndeplinită procedura stabilită prin Legea nr. 52/2003 privind transparență decizională în administrația publică republicată, cu modificările ulterioare. |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| 7.3. | Alte informaţii | Nu au fost identificate |
| **Secțiunea a 8-a****Măsuri de implementare** |
| 8.1. | Măsuri de punere în aplicare a proiectului de act normativ | Proiectul de hotărâre nu se referă la acest domeniu. |
| 8.2. | Alte informații | Nu au fost identificate. |

Pentru considerentele de mai sus, s-a elaborat prezentul proiect de Hotărâre a Guvernului privind aprobarea amplasamentului și declanșarea procedurilor de expropriere a tuturor imobilelor proprietate privată care constituie coridorul de expropriere situat pe amplasamentul lucrării de utilitate publică de interes național **„Reducerea riscului la inundații a municipiului Tecuci, județul Galați**” care, în forma prezentată, a fost avizat de ministerele interesate şi pe care îl supunem spre aprobare.

**MINISTRUL MEDIULUI, APELOR ȘI PĂDURILOR**

**BARNA TANCZOS**

**AVIZĂM**

|  |
| --- |
| **VICEPRIM – MINISTRU****HUNOR KELEMEN** |
| **MINISTRUL AGRICULTURII ȘI DEZVOLTĂRII RURALE****PETRE DAEA** |
| **MINISTRUL FINANȚELOR****ADRIAN CÂCIU** |
| **MINISTRUL JUSTIŢIEI** **MARIAN-CĂTĂLIN PREDOIU** |

*AVIZEAZĂ*

|  |
| --- |
| **Secretar de Stat****Dan-Ștefan CHIRU** |
| **Secretar General****Corvin NEDELCU** |
| **Secretar General Adjunct****Teodor DULCEAȚĂ** |
| **Direcția Generală Resurse Umane, Juridică și Relația cu Parlamentul****Director General,****Cristina Elena DUMITRESCU** |
| **Direcția Generală Economică, Investiții și Administrativ****Director General,****Speranța-Georgeta IONESCU** |
| **Serviciul Investiții și Control****Șef Serviciu,****Eugenia NECEA** |
| **Administrația Națională „Apele Române”****Director General****Sorin LUCACI** |